
·   Introducció

L’orfenat Casa Madre Maria Clara, ubicat en una barriada de la localitat de Maputo, capital de Moçambic, constata que les nenes orfes del barri a on s’ubica no tenen cap possibilitat d’estudiar i, per a millorar la seva qualitat de vida, les ofereixen un lloc d’acollida perquè puguin cursar algun tipus d’estudis i millorar llur futur. D’aquesta manera s’evita de què es casin massa jovenetes, s’emmainadin massa d’hora i/o malvisquin o visquin en la misèria. A l’orfenat, les donen l’oportunitat d’estudiar i millorar llur qualitat de vida. 

A part de tot això, l’orfenat els dóna de menjar, encara que sigui un cop al dia. No cal oblidar de què si es trobessin malament, hi ha algú al seu costat per a cuidar-les. 

·   El Projecte 

El projecte consisteix, i tal com es va fer en altres projectes, en donar una beca a quinze noies de l’orfenat Madre Maria Clara de Maputo perquè puguin cursar estudis superiors com ara comptabilitat, etc.

Aquest projecte inclou, entre altres aspectes, les despeses de desplaçaments, matrícula, la compra de material escolar, higiènic, sanitari i alimentari.  

En principi, aquest projecte està pensat per a quinze estudiants, però l’any vinent en poden ser més i, per tant, es faria una revisió del pressupost.

·   Objectiu
Una base familiar, una vida organitzada i certa disciplina són la base d’una educació integral per les nenes des de que entren a l’orfenat fins que troben un treball i, per tant, una vida pròpia i és l’única opció per a garantir un futur millor per la generació femenina.

·   Termini
D’antuvi, el termini d’aquest projecte està entre dos o tres anys, període de temps que es creu que duren aquests estudis superiors. 

·   Inversió i despeses
La inversió econòmica que es necessita per al primer any i per dur a terme aquest projecte és de cinc mil cent setanta-cinc euros (5.175,00 €).
·   Desglossament inversió
	Despesa per a 15 estudiants
	Euros/mes
	Euros/curs

	Matrícula, menjar, visita mèdica, medicaments, material higiènic-sanitari i material escolar


	311,67
	4.675,00

	Transports


	
	500,00

	Total  inversió
	311,67
	5.175,00



·   Ingressos
Els recursos econòmics per cobrir la inversió del projecte sortiran de les quotes dels socis, donacions, dels recursos propis que pugui generar l’associació i de les subvencions i/o ajuts que s’obtinguin de l’administració, entitats i empreses privades.

Per a l’any 2010, la Fundació privada Tècnica i Humanisme ha subvenció una bona part del projecte gràcies al seu donatiu.
·   Data d’inici
El projecte s’ha iniciat el març de 2010 amb la tramesa dels diners de les beques a les responsables de l’orfenat i mitjançant una transferència bancària. 

Salt, 31 de març de 2010

